ಕುಟ್ಟಿಚಾತನ್ ಥೆಯ್ಯಂ

'''ಕುಟ್ಟಿಚಾತನ್ ಥೆಯ್ಯಂ ಇದನ್ನು ಸಾಸ್ತಪ್ಪನ್ ತೆಯ್ಯಂ ಎಂದೂ ಕರೆಯುತ್ತಾರೆ  ಇದು ಭಾರತದ ಕೇರಳ ರಾಜ್ಯದ ಉತ್ತರ ಭಾಗಗಳಲ್ಲಿ ಪ್ರದರ್ಶಿಸಲಾಗುವ ಥೆಯ್ಯಂ ಆಗಿದೆ. ಕುಟ್ಟಿಚಾತನ್ ಥೆಯ್ಯಂನಲ್ಲಿರುವ ದೇವತೆಯು ಕಣ್ಣೂರು ಜಿಲ್ಲೆಯ ಪಯ್ಯನೂರಿನ ಕಲಕಟ್ಟು ಇಲ್ಲಂನ ಬ್ರಾಹ್ಮಣ ಕುಟುಂಬದೊಂದಿಗೆ ಸಂಬಂಧ ಹೊಂದಿರುವುದರಿಂದ, ಈ ಥೆಯ್ಯಂ ಅನ್ನು ಕಲಕಟ್ಟು ಕುಟ್ಟಿಚ್ಚಾತನ್ ಎಂದೂ ಕರೆಯುತ್ತಾರೆ.

 ಪುರಾಣ 

 ಶಿವ ಮತ್ತು ಪಾರ್ವತಿಯ ಮಗ. 
ಶಿವ ಮತ್ತು ಪಾರ್ವತಿ, ವಲ್ಲುವನ್ ಮತ್ತು ವಲ್ಲುವತಿ ವೇಷ ಧರಿಸಿದಾಗ, ಅವರಿಗೆ ಕರುವಲ್ ಮತ್ತು ಕುಟ್ಟಿಚಾತನ್ ಎಂಬ ಇಬ್ಬರು ಮಕ್ಕಳಿದ್ದರು. ಅವರು ಕಪ್ಪು ದೇಹ, ಹಣೆಯ ಮೇಲೆ ಹೂವು ಮತ್ತು ಮೂರು ಕಣ್ಣುಗಳೊಂದಿಗೆ ಜನಿಸಿದ ಕುಟ್ಟಿಚಾತನನ್ನು ಕಲಕಟ್ಟು ಇಲ್ಲಂನ ಮಕ್ಕಳಿಲ್ಲದ ನಂಬೂದರಿಗೆ ನೀಡಿದರು. ಅವನು ಮಗುವನ್ನು ಶಾಲೆಗೆ ಗುರುವಿನ ಬಳಿ ಕಳುಹಿಸುತ್ತಾನೆ. ಗುರುಗಳ ಮಾತನ್ನು ಪಾಲಿಸಲು ಸಿದ್ಧರಿಲ್ಲದ ಕುಟ್ಟಿಚಾತನ್, ಬ್ರಾಹ್ಮಣ ಪದ್ಧತಿಗಳಿಗೆ ವಿರುದ್ಧವಾದ ಆಚರಣೆಗಳನ್ನು ಅಳವಡಿಸಿಕೊಳ್ಳಲು ಪ್ರಾರಂಭಿಸಿದನು. ಗುರುವಿನ ಅಸಾಧಾರಣ ಬುದ್ಧಿಮತ್ತೆಯಿಂದಾಗಿ, ಮಗುವಿನ ಅನೇಕ ಪ್ರಶ್ನೆಗಳಿಗೆ ಉತ್ತರಿಸಲು ಸಾಧ್ಯವಾಗಲಿಲ್ಲ. ಗುರುಗಳು ತನಗೆ ವಿಧೇಯನಾಗದ ಕುಟ್ಟಿಚಾತನನ್ನು ಗದರಿಸಿ ಹೊಡೆದರು. ಸೇಡು ತೀರಿಸಿಕೊಳ್ಳಲು ಚಾತನ್ ಗುರುಗಳನ್ನು ಕೊಂದು ಸ್ಥಳದಿಂದ ಹೊರಟುಹೋದನು.

ಇದನ್ನು ತಿಳಿದ ನಂಬೂದಿರಿ ತನ್ನ ಹೆಂಡತಿ ಅತೋಲಮ್ಮನಿಗೆ ಹಸಿವಿನಿಂದ ಬಳಲುತ್ತಿರುವ ಮಗುವಿಗೆ ಆಹಾರ ನೀಡಬೇಡಿ ಎಂದು ಹೇಳಿದನು."കുട്ടിച്ചാത്തന്‍ തെയ്യം". Janmabhumi. Archived from the original on 2022-02-16. Retrieved 2022-02-16. ಅವನು ಹಸಿದು ಹಾಲು ಕೇಳಿದಾಗ, ಅವಳು ಅದನ್ನು ತಿರಸ್ಕರಿಸಿದಳು ಮತ್ತು ಕೋಪದಿಂದ ಹುಡುಗ ಒಂದು ಹೋರಿಯನ್ನು ಕೊಂದು ಅದರ ರಕ್ತವನ್ನು ಕುಡಿದನು. ಇದರಿಂದ ಕೋಪಗೊಂಡ ನಂಬೂದಿರಿ ಕುಟ್ಟಿಚಾತನನ್ನು ಸಾಯುವಷ್ಟು ಹೊಡೆಯುತ್ತಾನೆ. ಆದರೆ ಕುಟ್ಟಿಚಾತನ್ ಮರುಜನ್ಮ ಪಡೆದನು. ನಂಬೂದಿರಿಯವರು ಹೆಚ್ಚಿನ ಸಂಖ್ಯೆಯ ಬ್ರಾಹ್ಮಣರನ್ನು ಕರೆತಂದು ಕುಟ್ಟಿಚಾತನನ್ನು ಕೊಂದು ಅವನ ದೇಹವನ್ನು 390 ತುಂಡುಗಳಾಗಿ ಕತ್ತರಿಸಿ 21 ಹೋಮಕುಂಡಗಳಲ್ಲಿ (ಒಂದು ರೀತಿಯ ಪವಿತ್ರ ಕುಂಡ) ಸುಟ್ಟರು. ಆ ಕುಂಡಗಳಿಂದ ಅನೇಕ ಕುಟ್ಟಿಚಾತನರು ಜನಿಸಿದರು ಮತ್ತು ಅವರು ನಂಬೂದಿರಿಯ ಮನೆ ಮತ್ತು ಹತ್ತಿರದ ಬ್ರಾಹ್ಮಣ ಮನೆಗಳಿಗೆ ಬೆಂಕಿ ಹಚ್ಚಿದರು. ಅವರು ಕಿರುಕುಳಕ್ಕೊಳಗಾದ ಕುಟ್ಟಿಚಾತನನ್ನು ಥೆಯ್ಯಂ ಆಗಿ ಪೂಜಿಸಲು ನಿರ್ಧರಿಸಿದರು. ಇದು ಕುಟ್ಟಿಚತನ್ ಥೆಯ್ಯಂ'''ನ ಹಿಂದಿನ ಪುರಾಣ.

 ನಂಬೂದಿರಿಯವರ ಮಗ 
ಇನ್ನೊಂದು ಕಥೆಯ ಪ್ರಕಾರ ಕುಟ್ಟಿಚಾತನ್ ನಂಬೂದಿರಿ ಮತ್ತು ಮನೆ ಗುಡಿಸುತ್ತಿದ್ದ ಹಿಂದುಳಿದ ಪುಲಯ ಮಹಿಳೆಗೆ ಜನಿಸಿದ ಮಗು."ബുദ്ധമതവും കുട്ടിച്ചാത്തൻ തെയ്യവും തമ്മിലുള്ള ബന്ധം! വീഡിയോ കാണാം". Samayam (in Malayalam). The Times of India. Archived from the original on 2022-02-01. Retrieved 2022-02-16. ಮುಜುಗರಕ್ಕೊಳಗಾದ, ಗರ್ಭಿಣಿ ಮಹಿಳೆ ತನ್ನನ್ನು ಕಲ್ಲಿನ ಕೋಣೆಯಲ್ಲಿ ಬೀಗ ಹಾಕಿಕೊಂಡಳು ಮತ್ತು ಹೆರಿಗೆಯ ನಂತರ ಹುಡುಗನನ್ನು ರಹಸ್ಯವಾಗಿ ಕೋಣೆಯಲ್ಲಿ ಬೆಳೆಸಲಾಯಿತು. ಅವನು ಬೆಳೆಯುತ್ತಿದ್ದಾಗ ಮನೆಯಿಂದ ಅಕ್ಕಿ ಮತ್ತು ಭತ್ತವನ್ನು ಕದ್ದು ಕೆಳಜಾತಿಯ ಬಡವರಿಗೆ ದಾನ ಮಾಡುತ್ತಿದ್ದ ಎಂಬ ಕಥೆಗಳೂ ಇವೆ.

ಇನ್ನೊಂದು ಕಥೆಯ ಪ್ರಕಾರ ಕುಟ್ಟಿಚಾತನ್ ನಂಬೂದಿರಿ ಮತ್ತು ಹಿಂದುಳಿದ ಪಾಣ ಮಹಿಳೆಗೆ ಜನಿಸಿದ ಮಗು. ಅಕ್ರಮ ಸಂಬಂಧದ ಮಗನಾಗಿ ಜನಿಸಿದ ಕಾರಣ, ಆ ಮಗನಿಗೆ ತಂದೆಯ ಪ್ರಭುತ್ವ ದೊರೆಯಲಿಲ್ಲ. ನಿರ್ಲಕ್ಷ್ಯದಿಂದ ಬೆಳೆದ ಮಗು ತುಂಬಾ ತುಂಟತನದಿಂದ ಕೂಡಿತ್ತು. ಒಮ್ಮೆ, ಅವರು ನೀರಿಗಾಗಿ ಬಾಯಾರಿದಾಗ, ಜನರು ನೀರು ಕೊಡದೆ ಅವಮಾನಿಸಿದರು. ಕೋಪಗೊಂಡ ಕುಟ್ಟಿಚಾತನ್ ತನ್ನ ಬಾಯಾರಿಕೆಯನ್ನು ನೀಗಿಸಿಕೊಳ್ಳಲು ಹೋರಿಯನ್ನು ಕೊಂದು ರಕ್ತವನ್ನು ಕುಡಿದು, ಆ ಸ್ಥಳದಿಂದ ಹೊರಟು ವಡಕರ ಕುಟ್ಟೋತ್ ಮೂಲಕ ಲೋಕನಾರ್ಕವು ತಲುಪಿದನು.

 ವೇಷ ಭೂಷಣ 
ಆಯತಾಕಾರವಾಗಿ ಉದ್ದವಾಗಿರವ ಆಕರವನ್ನು ಸೊಂಟದ ಸುತ್ತ ಧರಿಸಿರುವ ಕುಟ್ಟಿಚಾತನ್ ಥೆಯ್ಯಂನ ಶಿರಸ್ತ್ರಾಣದಲ್ಲಿ ಕೆನ್ನೆಗಳ ಎರಡೂ ಬದಿಗಳಲ್ಲಿ ಎರಡು ಮರದ ತುಂಡುಗಳನ್ನು ಕಿವಿಗಳ ಆಕರದಲ್ಲಿ ಅಳಡಿಸುತ್ತಾರೆ.Raj, Tanya (2019-10-26). "Sasthappan (Kuttichathan) Theyyam" . Wandering Ruminations. Retrieved 2022-02-16. ತೆಯ್ಯಂ ಕಲಾವಿದರು ತಮ್ಮ ಕಣ್ಣುಗಳನ್ನು ಲೋಹದ ಟೋಪಿಯಿಂದ ಮುಚ್ಚಿಕೊಳ್ಳುತ್ತಾರೆ. ಕಣ್ಣುಗಳಿಗಾಗಿ ಮಧ್ಯದಲ್ಲಿ ಸಣ್ಣ ರಂಧ್ರವಿಡುತ್ತಾರೆ. ಈ ವೇಷಭೂಷಣದಲ್ಲಿ  ಬೆನ್ನಿನ ಮೇಲೆ ನವಿಲಿನಂತಹ ಆಕರಗಳನ್ನು ಸಹ ಹೊಂದಿದೆ. ಒಟ್ಟಾರೆಯಾಗಿ ಎಲ್ಲವೂ ಕೆಂಪು ಬಣ್ಣದ್ದಾಗಿದೆ .

 ಕುಟ್ಟಿಚತನ್ ಮತ್ತು ಬೌದ್ಧ ಧರ್ಮದ ನಡುವಿನ ಸಂಬಂಧ 
ಚಾತನ್ ಎಂಬುದು ಬುದ್ಧನ ಪಾಲಿ ಪದದ ಮಲಯಾಳಂ ಅನುವಾದವಾಗಿದೆ. 'ಕುಟ್ಟಿಚಾತನ್' ಪದದ ಅಕ್ಷರಶಃ 'ಮಕ್ಕಳ ಚಾತನ್' ಎಂದರ್ಥ. ಆರಂಭಿಕ ಬೌದ್ಧ ದೇವಾಲಯಗಳನ್ನು ತಮ್ಮದಾಗಿಸಿಕೊಂಡಾಗ ಅಲ್ಲಿ ಅಸ್ತಿತ್ವದಲ್ಲಿದ್ದ ಅನೇಕ ಬೌದ್ಧ ಪದ್ಧತಿಗಳನ್ನು ಹಿಂದೂಗಳು  ಅನುಕರಿಸಿಕೊಂಡಿರಬಹುದು ಎಂದು ನಂಬಲಾಗಿದೆ.

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 




ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:CS1 Malayalam-language sources (ml)